મ્યુનિ. વહીવટી તંત્ર વાહનોની અોળખ મેળવવા અારટીઅોની મદદ લેશે. મ્યુનિ. કોર્પોરેશન રોડ પર પાર્કિંગની વધુને વધુ જગ્યાઅો માટે પણ ગંભીર બન્યું છે. અમદાવાદ ગાંધીનગરને જોડતો હાઈ વે તેમજ શહેરના અતિવ્યસ્ત રોડ પર ટ્રાફિકની ગીચતાને અોછી કરવા ગેરકાયદે પાર્કિંગ સામે તંત્રે લાલ અાંખ કરવા પડ્યા છે. કોર્પોરેશન ગેરકાયદે વાહનોને તાળાં મારવા માટે ૩૫૦ તાળાં ધરાવે છે. અને અાગામી એક મહિનામાં ૧૦,૦૦૦ તાળાં અાવી જશે. છેલ્લાં પાંચ વર્ષમાં અારટીઅોમાં દશ લાખથી વધારે વાહનોનું રજિસ્ટ્રેશન કરાયું છે. વર્ષ ૨૦૧૪-૧૫માં તો અમદાવાદમાં સૌથી વધુ ૨.૨૩ લાખ વાહનોનું રજિસ્ટ્રેશન નોંધાયું હતું. અમદાવાદમાં વર્ષ ૨૦૧૪-૧૫ના અંત સુધીમાં કુલ ૩૪.૨૧ લાખ વાહનોનું રજિસ્ટ્રેશન થયું હતું.